stanford-oval/wikipedia huggingface dataset:
จีนา ไรน์ฮาร์ต

| จีนา ไรน์ฮาร์ต |
| --- | --- |
ไรน์ฮาร์ต เมื่อ ค.ศ. 2015
เกิด: จอร์จีนา โฮป แฮนค็อก  (1954-02-09) 9 กุมภาพันธ์ ค.ศ. 1954 (70 ปี) เพิร์ท ออสเตรเลีย
สัญชาติ: ออสเตรเลีย
การศึกษา: St Hilda's School
อาชีพ: ประธานบริษัทเหมืองแร่
กรรมการใน: Hancock Prospecting
คู่สมรส: Greg Hayward (สมรส 1973; หย่า 1981) Frank Rinehart (สมรส 1983; เสียชีวิต 1990)
บุตร: กับเฮย์วาร์ด:John Hayward-Hancock Bianca Hope Rinehartกับไรน์ฮาร์ต:Hope Rinehart-Welker Ginia Rinehart
บิดามารดา: แลง แฮนค็อก (บิดา) โฮป นิโคลาส (มารดา)
ญาติ: Rose Porteous (แม่เลี้ยง)
เว็บไซต์: www.ginarinehart.com.au
จอร์จีนา โฮป "จีนา" ไรน์ฮาร์ต (อังกฤษ: Georgina Hope "Gina" Rinehart) เกิดเมื่อวันที่ 9 กุมภาพันธ์ ค.ศ. 1964 เป็นนักธุรกิจชาวออสเตรเลีย ประธานกลุ่มแฮนค็อกพรอสเปกติง (Hancock Prospecting) บริษัทสำรวจและขุดเหมืองแร่ของเอกชนที่ก่อตั้งโดยแลง แฮนค็อก บิดาของเธอ จีนาเป็นบุคคลที่ร่ำรวยที่สุดคนหนึ่งในออสเตรเลีย นิตยสาร ฟอบส์ เผยว่าเธอมีมูลค่าทรัพย์สินสุทธิ 14.8 พันล้านดอลลาร์สหรัฐใน ค.ศ. 2019 จึงเป็นเศรษฐีที่ร่ำรวยติดอันดับโลก
จี.โอ.ดี

| จี> โอ.ดี |
| --- | --- |
จี.โอ.ดี ในปี ค.ศ. 2015 ซ้าย-ขวา: ซน โฮ-ยอง, ยุน คเย-ซัง, คิม แท-วู, แดนนี่ อัน และพัก จุน-ฮยอง
ข้อมูลพื้นฐาน
ที่เกิด: เกาหลีใต้
แนวเพลง: เคป็อป อาร์แอนด์บี
ช่วงปี:  1999–2005  2014–ปัจจุบัน 
ค่ายเพลง: SidusHQ เจวายพี CJ E&M Kakao M Synnara

สมาชิก:   พัก จุน-ฮย็อง  ยุน คเย-ซัง  แดนนี อัน  ซน โฮ-ย็อง  คิม แท-อู 
จี.โอ.ดี (เกาหลี: 지오디; อาร์อาร์: ji-o-di; อังกฤษ: g.o.d; ย่อมาจาก Groove Over Dose,) เป็นบอยแบนด์สัญชาติเกาหลีใต้ ก่อตั้งโดย ไซดัสเอชคิว เปิดตัวครั้งแรกในปี ค.ศ. 1999 และกลายเป็นหนึ่งในบอยแบนด์ที่ได้รับความนิยมมากที่สุดในช่วงต้นทศวรรษ 2000 ในประเทศเกาหลีใต้ สมาชิกได้ไปทำงานเดี่ยวในวงการบันเทิงหลังจากยุติกิจกรรมของกลุ่มอย่างไม่มีกำหนดในปี ค.ศ. 2005 หลังจากการจากไปของสมาชิก อย่างไรก็ตาม พวกเขารวมกลุ่มใหม่เป็นกลุ่มและคัมแบ็กในเดือนกรกฎาคม ค.ศ. 2014
แม้ว่าวงจะเป็นที่รู้จักเป็นส่วนใหญ่จากร้องสไตล์โคลงสั้น ๆ "การเล่าเรื่อง" และการผสมผสานอันเป็นเอกลักษณ์ของอาร์แอนด์บีและแร็พ แต่เพลงของพวกเขาก็มีแนวเพลงที่หลากหลายตั้งแต่ฮิปฮอปไปจนถึงฟังก์
ในฐานะหนึ่งในศิลปินที่ขายดีที่สุดในเกาหลีใต้ก่อนยุคดิจิตัล พวกเขาเป็นหนึ่งในกลุ่มไอดอลไม่กี่กลุ่มที่มีอัลบั้มมากกว่าหนึ่งอัลบั้มกลายเป็น "ยอดขายหลักล้าน" มักเรียกกันว่า "ไอดอลแห่งชาติ" เนื่องจากเพลงฮิตของพวกเขาได้รับความนิยมในวงกว้าง พวกเขาได้รับการยกย่องว่าเป็น "ตำนานของเคป็อป" ควบคู่ไปกับกลุ่มไอดอลรุ่นที่ 1 ได้แก่ ชินฮวา, H.O.T, Sechs Kies, Fin.K.L, and S.E.S.
เนื่องจากหายไปนานและขาดการโปรโมตในต่างประเทศ ความนิยมและชื่อเสียงของพวกเขาจึงถูกจำกัดอยู่เฉพาะในตลาดในประเทศหรือภายในกลุ่มชาวเกาหลีพลัดถิ่นในต่างประเทศเป็นส่วนใหญ่ อย่างไรก็ตาม เพลงของพวกเขายังคงเป็นเพลงที่ได้รับการยอมรับและเป็นที่รู้จักมากที่สุดในเกาหลีใต้ และเพลงฮิตของพวกเขา เช่น "To Mother", "Road " และ "One Candle" ถือเป็นเพลงภาษาเกาหลีคลาสสิก
แหล่งข้อมูลอื่น

Official YouTube channel
Artist Profile เก็บถาวร 2018-01-04 ที่ เวย์แบ็กแมชชีน on Mnet (ในภาษาเกาหลี)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล 
ศิลปิน:  มิวสิกเบรนซ์ 
| ด ค กจี> โอ.ดี |
| --- | --- |
 พัก จุน-ฮย็อง  ยุน คเย-ซัง  แดนนี่ อัน  ซน โฮ-ย็อง  คิม แท-อู 
สตูดิโออัลบั้ม:  Chapter 1  Chapter 2  Chapter 3  Chapter 4  Chapter 5: Letter  An Ordinary Day  Into the Sky  Chapter 8 
อัลบั้มรวม:  Then & Now 
ซิงเกิล:  "To Mother"  "Love and Remember"  "Lies"  "One Candle"  "Road"  "An Ordinary Day"  "The Lone Duckling" 
เกี่ยวข้อง:  Park Jin-young  JYP Entertainment  SidusHQ 
  Category  Discography  Awards and nominations  Concert tours
จิ้งจอกอหังการ ผ่ายุทธจักรหุบเขาหิมะ

| จิ้งจอกอหังการ ผ่ายุทธจักรหุบเขาหิมะ |
| --- | --- |
โปสเตอร์ภาพยนตร์ภาษาไทย
ประเภท: บันเทิงคดีกำลังภายใน
เขียนโดย: กิมย้ง (แบบดั้งเดิม)
กำกับโดย: หลิว เหว่ยเฉียง ทัม เหยายิป
แสดงนำ: เนี่ย หยวน อาเจียว จู อิน อัน อี่เซวียน ฟาง จงซิ่น แอนโทนี่ หว่อง ถัน เหย้าเหวิน
ดนตรีแก่นเรื่องเปิด: เวอร์ชันแมนดาริน: Ai De Xinku, Que Ye Xingfu (爱的辛苦，却也幸福) ขับร้องโดย ดิง เว่ย เวอร์ชันกวางตุ้ง: Suet Dik Dou Bit (雪的道別) ขับร้องโดย Athena Chu
ดนตรีแก่นเรื่องปิด: Chuanshuo (传说) ขับร้องโดย เนี่ย หยวน
ผู้ประพันธ์เพลง: หรวน กุ้นเฉิน
ประเทศแหล่งกำเนิด: จีน
ภาษาต้นฉบับ: แมนดาริน กวางตุ้ง
จำนวนตอน: 40 (แบบดั้งเดิม) 44 (แบบใหม่)
การผลิต
ผู้อำนวยการสร้าง: หว่อง จิง
สถานที่ถ่ายทำ: ฮ่องกง
ความยาวตอน: 45 นาที
บริษัทผู้ผลิต: ATV
ออกอากาศ
เครือข่าย: ATV
จิ้งจอกอหังการ ผ่ายุทธจักรหุบเขาหิมะ (อังกฤษ: Fox Volant of the Snowy Mountain) เป็นละครโทรทัศน์กำลังภายในที่ออกอากาศในปี พ.ศ. 2559 ซึ่งอิงเนื้อเรื่องจากวรรณกรรมเรื่องเดียวกันทั้งสองเรื่อง ซึ่งประพันธ์โดย กิมย้ง กำกับโดย หลิว เหว่ยเฉียง และ ทัม หยิวยิป โดยมี หว่อง จิง เป็นโปรดิวเซอร์ นำแสดงโดย เนี่ย หยวน, จู อิน, อาเจียว, อัน อี่เซวียน, ฟาง จงซิ่น, แอนโทนี่ หว่อง
ออกอากาศทางช่อง ATV ในประเทศจีน เมื่อปี ค.ศ. 2006 แต่ในปัจจุบันได้ออกอากาศในประเทศไทยทางช่อง โมโนพลัส
เนื้อเรื่องย่อ

ในยุคปลายของราชวงศ์หมิง ราชสำนักได้ถูกรุกรานจากทหารแมนจูได้อย่างง่ายดายด้วยฝีมือของไส้ศึกภายใน จนทำให้สามแม่ทัพผู้กล้า คือ แม่ทัพเมี่ยว แม่ทัพฟั่น และ แม่ทัพเถียน เข้าใจผิดคิดว่า แม่ทัพหู ทรยศต่อชาติ จนเกิดความบาดหมางระหว่างกัน กระทั่งราชวงศ์หมิงล่มสลาย แต่ความบาดหมางระหว่างแม่ทัพทั้งสี่ได้แปรเปลี่ยนเป็นศึกแย่งชิงสมบัติล้ำค่าของราชวงศ์หมิงที่ถูกซุกซ่อนไว้แทน ทำให้ทายาทตระกูลเมี่ยว ตระกูลฟั่น และตระกูลเถียนต่างคิดจะรวบสมบัติไว้เป็นของตน เถียนกุยหนง ทายาทตระกูลเถียนจึงคิดแผนกำจัด หูอิเตา ทายาทตระกูลหูที่เก่งกาจในเชิงดาบเป็นคนแรกด้วยการยืมมือของ เมี่ยวเหรินฟง ทายาทตระกูลเมี่ยวเป็นผู้สังหาร หูอิเตา และภรรยา ผิง คนรับใช้ผู้ซื่อสัตย์ได้พา หูเฟย ลูกชายของ หูอิเตา และภรรยาหลบหนีไป หลังจากนั้น ผิง ได้ฝึกฝนวิทยายุทธให้ หูเฟย พร้อมกับพร่ำบอกว่าคนที่ฆ่าพ่อแม่ของเขาคือ เมี่ยวเหรินฟง กระทั่ง หูเฟย เติบใหญ่เป็นชายหนุ่มที่ฉลาด และเชี่ยวชาญในเพลงดาบจนไม่มีใครสามารถต่อกรได้ เขาจึงออกท่องยุทธภพเพื่อตามล้างแค้นผู้ที่ฆ่าพ่อกับแม่
นักแสดงนำ

เนี่ย หยวน รับบท หู เฟย
แอนโทนี่ หว่อง รับบท หู ยี่เต้า
เอเธน่า จู รับบท หยวน ซิยี่
อาเจียว รับบท เจิ้ง หลิงซู
อัน อี่เซวียน รับบท เหมียว ร่าวหลิน
ฟาง จงซิ่น รับบท เหมียว เหรินเฟิง
ถัน เหย้าเหวิน รับบท เถียน กุ่ยเนิง
ลำดับรายการโทรทัศน์

| โมโนพลัส: ซีรีส์กำลังภายใน วันเสาร์ - อาทิตย์ เวลา 08:00 น>  - 09:00 น. , 19:30 น. - 20:30 น. |
| --- | --- | --- |
| ก่อนหน้า | จิ้งจอกอหังการ ผ่ายุทธจักรหุบเขาหิมะ | ถัดไป |
| ดาบมังกรหยก: กระบี่อิงฟ้า ดาบฆ่ามังกร | จิ้งจอกอหังการ ผ่ายุทธจักรหุบเขาหิมะ | ประกาศิตนางมาร |
จิม (โมบิลสูท)

| RGM-79 จิม > ข้อมูลทั่วไป |
| --- | --- |
ประเภท: โมบิลสูทเอนกประสงค์รุ่นผลิตจำนวนมาก
ความสูง: 18 เมตร
น้ำหนัก: 41.2 ตัน (พื้นฐาน) 58.8 ตัน (เต็มพิกัด)
เกราะ: โลหะผสมไททาเนียม
กำลังเครื่อง: 1250 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมสเปรย์กัน ปืนกล 100 มม. ปืนกล 90 มม. บาซูก้า โล่
นักบินสำคัญ: มาสเตอร์ พี เรเยอร์
ด ค ก
จิม หรือ จีเอ็ม หรือ จิหมุ (ญี่ปุ่น: ジム ; อังกฤษ: GM) เป็นโมบิลสูทโครงสร้างเบารุ่นผลิตจำนวนมาก (ตัวประกอบ) มีบทบาทในการ์ตูนญี่ปุ่นกันดั้มซีรีส์ โดยปรากฏตัวครั้งแรกในโมบิลสูทกันดั้ม และต่อมาได้รับการพัฒนาให้มีรูปแบบต่างๆ มากมาย ในภาคต่อๆ มามักมีโมบิลสูทที่มีลักษณะคล้ายกับจิมอยู่ด้วย และแนวคิดของจิมที่เป็นหุ่นยนต์รุ่นผลิตจำนวนมากซึ่งลดสมรรถนะลงมาจากรุ่นต้นแบบก็แพร่หลายในอนิเมะและวิดีโอเกมแนวหุ่นยนต์นอกจากกันดั้มซีรีส์ ชื่อจิมเป็นการออกเสียงของ GM ซึ่งย่อมาจาก Gundam type Mass-production model จิมรุ่นดั้งเดิมได้รับการออกแบบโดยคุนิโอะ โอคาวาระ
ลักษณะและบทบาทในเรื่อง

จิมเป็นโมบิลสูทซึ่งเป็นกำลังหลักของสหพันธ์โลกในช่วงสงครามหนึ่งปี โดยพัฒนามาจากข้อมูลของโปรเจกต์V และใช้รูปแบบของ RX-78-2 กันดั้มเป็นพื้นฐาน แต่ลดสมรรถนะลงมาเพื่อให้ค่าใช้จ่ายในการผลิตถูกลงจนสามารถผลิตจำนวนมากได้
ลักษณะของจิมที่ต่างไปจากกันดั้มประกอบด้วย
เซนเซอร์ส่วนหัวเปลี่ยนจากแบบสองตาเป็นแบบครอบแก้วขนาดใหญ่
ไม่มีเสาอากาศที่หน้าผาก
มีกำลังเครื่องยนต์ด้อยกว่ากันดั้ม จึงใช้บีมสเปรย์กันเป็นอาวุธมือถือแบบมาตรฐาน ซึ่งด้อยอานุภาพกว่าบีมไรเฟิลของกันดั้ม
พกบีมเซเบอร์ด้ามเดียว
ใช้ห้องควบคุมแบบปกติแทนระบบคอร์บล็อก
ใช้เกราะโลหะผสมไททาเนียมแทนลูนาไททาเนียม จึงมีความทนทานด้อยกว่า
ระบบควบคุมใช้ข้อมูลที่ได้มาจากระบบคอมพิวเตอร์แบบเรียนรู้ได้ของกันดั้ม ทำให้สามารถบังคับได้ง่ายกว่าโมบิลสูทรุ่นอื่นในขณะนั้น
เมื่อเทียบกับโมบิลสูทของซีอ้อนในขณะนั้นแล้ว จิมยังมีข้อได้เปรียบที่สามารถใช้งานได้ทั้งในอวกาศ และบนโลกโดยไม่ต้องปรับแต่ง จิมยังเป็นโมบิลสูทพื้นฐานซึ่งสหพันธ์โลกใช้พัฒนารุ่นต่างๆ ออกมาเป็นจำนวนมาก โดยรุ่นสุดท้าย RGM-86R จิมทรี เป็นกำลังหลักของสหพันธ์โลก จนกระทั่งถูกปลดประจำการ และทดแทนด้วย RGM-89 เจกัน
จิมยังเป็นโมบิลสูทตัวเอกในวิดีโอเกม คิโดเซนชิกันดั้มไกเด็น โคโลนีโนะโอะชิตะชิเดะ... (機動戦士ガンダム外伝 コロニーの落ちた地で…) สำหรับเครื่องดรีมแคสต์ รูปแบบของจิมยังได้รับการดัดแปลงเป็นแด็กเกอร์ซีรีส์ในกันดั้มภาค Cosmic Era
ดูเพิ่ม

รายชื่อหุ่นยนต์ใน Universal Century
จิ้งเหลนจระเข้

| จิ้งเหลนจระเข้ |
| --- | --- |

จิ้งเหลนจระเข้ตาแดง (T. gracilis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ไฟลัมย่อย:: Vertebrata
ชั้น:: Reptilia
อันดับ:: Squamata
อันดับย่อย:: Sauria
อันดับฐาน:: Scincomorpha
วงศ์:: Scincidae
สกุล:: Tribolonotus A.M.C. Duméril & Bibron, 1839

ชนิด
 8 ชนิด (ดูในเนื้อหา)
จิ้งเหลนจระเข้ (อังกฤษ: Crocodile skink) สัตว์เลื้อยคลานสกุลหนึ่ง จำพวกจิ้งเหลน (Scincidae) ใช้ชื่อสกุลว่า Tribolonotus
เป็นสัตว์เลื้อยคลานขนาดเล็ก มีลักษณะเด่นคือ ลำตัวมีผิวเรียบลื่นเหมือนจิ้งเหลนทั่วไป แต่ว่ามีเกล็ดแข็งที่เป็นหนามแหลมลักษณะคล้ายกับเกล็ดของจระเข้ อันเป็นที่มาของชื่อสามัญ
การจำแนก

แบ่งออกได้เป็นทั้งหมด 8 ชนิด:
Tribolonotus annectens Zweifel, 1966
Tribolonotus blanchardi Burt, 1930
Tribolonotus brongersmai Cogger, 1973
Tribolonotus gracilis de Rooij, 1909 – จิ้งเหลนจระเข้ตาแดง
Tribolonotus novaeguineae (Schlegel, 1834)
Tribolonotus ponceleti Kinghorn, 1937
Tribolonotus pseudoponceleti Greer & Parker, 1968
Tribolonotus schmidti Burt, 1930
หนังสืออ่านเพิ่มเติม

Boulenger GA. 1887. Catalogue of the Lizards in the British Museum (Natural History). Second Edition. Volume III. ... ,Scincidæ, ... London: Trustees of the British Museum (Natural History). (Taylor and Francis, printers). xii + 575 pp. + Plates I-XL. (Genus Tribolonotus, p. 364).
Duméril AMC, Bibron G. 1839. Erpétologie générale ou Histoire naturelle complète des Reptiles, Tome cinquième. Paris: Roret. viii + 854 pp. (Tribolonotus, new genus, pp. 364-366).
แหล่งข้อมูลอื่น

ข้อมูลที่เกี่ยวข้องกับ Tribolonotus ที่วิกิสปีชีส์
จี.ไอ. บลูส์ (อัลบั้ม)

จี.ไอ. บลูส์ (อังกฤษ: G.I. Blues) เป็นอัลบั้มเพลงประกอบภาพยนตร์ที่บันทึกเสียงระหว่างเดือนเมษายนและพฤษภาคม ค.ศ. 1960 ที่อาร์ซีเอสตูดิโอและเรดิโอเรเคิดเดอร์ส ในฮอลลีวูด รัฐแคลิฟอร์เนีย อัลบั้มนี้ประกอบภาพยนตร์ในชื่อเดียวกัน ออกขายเมื่อเดือนตุลาคม ค.ศ. 1960 มีซิงเกิล "Wooden Heart" ของเอลวิส เพรสลีย์ที่ติดอันดับ 1 ในสหราชอาณาจักรนาน 6 สัปดาห์ ส่วนในสหรัฐอเมริกา โจ ดาเวลล์บันทึกเสียงเพลงนี้ใหม่และติดอันดับ 1 ในสหรัฐอเมริกา
รายชื่อเพลง > หน้า 1

"Tonight is so Right for Love" (Sid Wayne, Abner Silver) – 2:14
"What's She Really Like" (Wayne, Silver) – 2:17
"Frankfort Special" (Wayne, Sherman Edwards) – 2:58
"Wooden Heart" (Ben Weisman, Fred Wise, Kay Twomey, Bert Kaempfert) – 2:03
"G.I. Blues" (Sid Tepper, Roy C. Bennett) – 2:36
รายชื่อเพลง > หน้า 2

"Pocketful of Rainbows" (Weisman, Wise) – 2:35
"Shoppin' Around" (Aaron Schroeder, Tepper, Bennett) – 2:23
"Big Boots" (Wayne, Edwards) – 1:31
"Didja' Ever" (Wayne, Edwards) – 2:36
"Blue Suede Shoes" (Carl Perkins) – 2:07
"Doin' the Best I Can" (Doc Pomus, Mort Shuman) – 3:10
จีบียู-43/บี โมแอบ

|  จีบียู-43/บี แมสซีฟออร์ดแนนซ์แอร์บลาสต์ (โมแอบ)  |
| --- | --- |
GBU-43/B จัดแสดงที่พิพิธภัณฑ์สรรพาวุธกองทัพอากาศ ฐานทัพอากาศเอกลิน รัฐฟลอริดา
แหล่งกำเนิด: สหรัฐ
บทบาท
ประจำการ: 2003–ปัจจุบัน
ผู้ใช้งาน: กองทัพอากาศสหรัฐ
สงคราม: สงครามในอัฟกานิสถาน
ประวัติการผลิต
ผู้ออกแบบ: ห้องทดลองกองทัพอากาศ
ช่วงการออกแบบ: 2002
บริษัทผู้ผลิต: โรงงานสรรพาวุธกองทัพแม็กอาเลสเตอร์
ช่วงการผลิต: 2003
จำนวนที่ผลิต: 15
ข้อมูลจำเพาะ
มวล: 21,715 lb (9,850 kg)
ความยาว: 30 ft 1.75 in (9.1885 m)
เส้นผ่าศูนย์กลาง: 40.5 in (103 ซm)

วัตถุระเบิด: H-6
น้ำหนักวัตถุระเบิด: 18,739 lb (8,500 kg)
ผลระเบิด: 11 ตัน ทีเอ็นที (46 กิกาจูล)
จีบียู-43/บี ยุทโธปกรณ์ระเบิดทางอากาศชนิดมหึมา (อังกฤษ: GBU-43/B Massive Ordnance Air Blast; โมแอบ MOAB /ˈmoʊæb/, ในภาษาปากหมายถึง "มาเตอร์ออฟออลล์บอมส์"; mother of all bombs, โคตรแม่ระเบิด) เป็นระเบิดพลังงานสูงที่พัฒนาขึ้นสำหรับกองทัพสหรัฐ โดยแอลเบิร์ต แอล ไวมอตส์ ยูเนียร์ (Albert L. Weimorts, Jr.) จากห้องทดลองค้นคว้ากองทัพอากาศ ระเบิดนำมาทดลองเป็นครั้งแรกในปี 2003 โดยในขณะยังพัฒนาอยู่ ระเบิดโมแอบได้รับการบรรยายไว้ว่าเป็นระเบิดที่อานุภาพร้ายแรงที่สุดในสรรพาวุธที่ไม่ได้เป็นอาวุธปรมาณูทั้งหมดของสหรัฐ ระเบิดนี้ออกแบบมาสำหรับอากาศยานซี-130 เฮอร์คิวลีสใช้ทิ้งระเบิด โดยเฉพาะรุ่น เอ็มซี-130อี คอมแบตแทลอน วัน (MC-1300E Combat Talon I) หรือ เอ็มซี-130เอช คอมแบตแทลอน ทูว์ (MC-130H Combat Talon II) ชื่อและชื่อเล่นของระเบิดได้แรงบันดาลใจมาจากประธานาธิบดีอิรัก ซัดดัม ฮุสเซน ที่เคยร้องขอ "โคตรแม่การรบ" (Umm al-Ma'arik; mother of all battles) ในระหว่างสงครามอ่าวในปี 1991
ระเบิดโมแอบถูกใช้งานครั้งแรกในการศึกจริงในการทิ้งระเบิดทางอากาศเมื่อวันที่ 13 เมษายน 2017 ใส่อุโมงค์ของรัฐอิสลาม-แคว้นโฆราซันในจังหวัดนันการ์ฮาร์ ประเทศอัฟกานิสถาน
จี-สตริง

จี-สตริง
จี-สตริง (อังกฤษ: G-string) เป็นรูปแบบหนึ่งของธอง เป็นกางเกงชั้นในประเภทหนึ่ง มีลักษณะเป็นเส้นแคบแคบ โดยส่วนมากยึดติดกับสายบริเวณรอบเอว และในบางครั้งจะมีการสวมใส่เป็นส่วนหนึ่งของชุดบิกินี
รอยขอบกางเกงใน

ในปัจจุบันความนิยมในชุดเข้ารูปมีมากขึ้น แต่กางเกงในส่วนมากยังมีขอบยางยืดอยู่ ทำให้เวลาใส่ชุดเหล่านี้แล้วจะเห็นรอยขอบกางเกงใน หรือตัวกางเกงในในกรณีที่ผ้าเนื้อบาง ซึ่งไม่เหมาะสมและไม่งาม โดยเฉพาะผู้ที่ต้องออกงานสังคมที่ต้องใส่ชุดราตรี นักศึกษาหรือสาวออฟฟิศที่ใส่กระโปรงเข้ารูป รวมทั้งชุดไปรเวทด้วย
จีสตริงเริ่มมา ตั้งแต่ยุค 70 โดยรูดี้ แกนริช ดีไซเนอร์ ได้นำจีสตริงเข้าสู่วงการ ช่วงแรกในแถบอเมริกาไม่เป็นที่นิยม แต่กลับเป็นที่นิยมมากในหมู่สาวใจกล้าแถบเฟรนช์ ริเวียร่า และบราซิลในปี 1981 ทั้งนี้ Fredericks of Hollywood ร้านขายชุดชั้นในแบบแหวกแนวได้เปิดตัวจีสตริงในฐานะชุดชั้นใน และเชื่อมั่นว่าชั้นในจิ๋วจะทำเงินมหาศาล แต่ยอดขายทั้งหมดของบริษัทไม่ดีอย่างที่คาด
และต่อมาจีสตริงได้รับความนิยมมากขึ้น โดยเฉพาะสาวที่ต้องแต่งชุดแนบเนื้อเข้ารูปบ่อย เพราะการใส่กางเกงในแบบจีสตริงจะทำให้ไม่เห็นขอบรอยของกางเกงในดังเช่นกางเกงในแบบเดิม
ดูเพิ่ม

ธอง
แหล่งข้อมูลอื่น

มารู้จัก จีสตริง สวย - เซ็กซี่แต่ดีสำหรับสุขภาพจริงหรือ เก็บถาวร 2007-07-17 ที่ เวย์แบ็กแมชชีน
จีเนียส โลไซ

จีเนียส โลไซ (อังกฤษ: genius loci) ในนิยายปรัมปราของโรมันหมายถึงวิญญาณที่คอยปกปักรักษาสถานที่เฉพาะของใครของมัน แต่ปัจจุบัน หมายถึงสถานที่ที่มีบรรยากาศพิเศษเฉพาะตัว
ในงานวางผังชุมชนและงานภูมิทัศน์เมือง ที่มีทั้งการฟื้นฟูเมืองเดิมที่เสื่อมโทรมและการสร้างชุมชนใหม่ แนวคิดและคำ “จีเนียส โลไซ” ได้ถูกนำมาใช้ในเป็นแนวคิดในการออกแบบวางผังสถานที่ให้มีบรรยากาศเฉพาะที่สะท้อนถึงลักษณะเฉพาะของท้องถิ่นที่พึงแตกต่างจากสถานที่อื่น เพื่อให้มีความน่าอยู่ ให้ความน่าประทับใจที่ไม่ลืมเลือนแก่ผู้มาเยี่ยมเยือน
ในเชิงการอภิปรายแนวคิดด้านการพัฒนาเมือง มีการกล่าวถึงเมืองสิงคโปร์ที่แม้จะมีความสวยงาม สะอาด แต่ยังขาดวิญญาณเฉพาะหรือ "จีเนียส โลไซ" เนื่องจากมีความละม้ายกับนครนิวยอร์ก โทรอนโต หรือเมืองสมัยใหม่ในที่ต่าง ๆ ของโลก
จี.ไอ. โจ (ภาพยนตร์ชุด)

| จี> ไอ. โจ |
| --- | --- |
สัญลักษณ์อย่างเป็นทางการของ จี.ไอ. โจ ของเล่นฮาสโบรซึ่งใช้สำหรับการเปิดตัวภาพยนตร์ด้วย
สร้างจาก: จี.ไอ. โจ โดย ฮาสโบร
นักแสดงนำ: See below
ผู้จัดจำหน่าย: พาราเมาต์พิกเจอส์
วันฉาย: 2009-ปัจจุบัน
ประเทศ: สหรัฐ
ภาษา: อังกฤษ
ทุนสร้าง: $305 ล้าน
ทำเงิน: $678 ล้าน
จี.ไอ. โจ (อังกฤษ: G.I. Joe) เป็นภาพยนตร์ชุดแนวแอคชันนิยายวิทยาศาสตร์การทหาร ที่อิงเนื้อเรื่องจากของเล่น การ์ตูน และแฟรนไชส์สื่อ จี.ไอ โจ ของฮาสโบร การพัฒนาภาพยนตร์เรื่องแรกเริ่มขึ้นในปี พ.ศ. 2546 แต่เมื่อสหรัฐเข้ารุกรานอิรักในเดือนมีนาคม พ.ศ. 2546 ฮาสโบรแนะนำให้ดัดแปลงเรื่อง ทรานส์ฟอร์มเมอร์ส แทน ต่อมาในปี พ.ศ. 2546 ภาพยนตร์เรื่องแรกได้เปิดตัวภายใต้ชื่อ จีไอโจ สงครามพิฆาตคอบร้าทมิฬ ภาพยนตร์เรื่องที่สอง จีไอโจ สงครามระห่ำแค้นคอบร้าทมิฬ เปิดตัวในปี พ.ศ. 2556 ภาพยนตร์เรื่องที่สามซึ่งมีศูนย์กลางอยู่ที่สเนคอายส์มีชื่อเรื่องว่า สเนคอายส์: จี.ไอ. โจ ออริจินส์ เข้าฉายในปี พ.ศ. 2564 ในขณะที่ภาพยนตร์เรื่องที่สี่ G.I. Joe: Ever Vigilant ได้รับการยืนยันว่าอยู่ในระหว่างการพัฒนา
ภาพยนตร์ครอสโอเวอร์กับซีรีส์ภาพยนตร์ ทรานส์ฟอร์มเมอร์ส กำลังอยู่ระหว่างการพัฒนา
ภาพยนตร์

| ภาพยนตร์ | กำหนดฉายในสหรัฐ | ผู้กำกับ | ผู้เขียนบท | เนื้อเรื่องโดย | ผู้อำนวยการผลิต |
| --- | --- | --- | --- | --- | --- |
| จีไอโจ สงครามพิฆาตคอบร้าทมิฬ | 7 สิงหาคม ค.ศ. 2009 (2009-08-07) | Stephen Sommers | Stuart Beattie  and David Elliot & Paul Lovett | Michael B. Gordon  and Stuart Beattie & Stephen Sommers | Lorenzo di Bonaventura, Brian Goldner and Bob Ducsay |
| จีไอโจ สงครามระห่ำแค้นคอบร้าทมิฬ | 28 มีนาคม ค.ศ. 2013 (2013-03-28) | Jon M. Chu | Rhett Reese & Paul Wernick | Rhett Reese & Paul Wernick | Lorenzo di Bonaventura and Brian Goldner |
| สเนคอายส์: จี.ไอ. โจ ออริจินส์ | 23 กรกฎาคม ค.ศ. 2021 (2021-07-23) | Robert Schwentke | Joe Shrapnel & Anna Waterhouse  and Evan Spiliotopoulos | Evan Spiliotopoulos | Lorenzo di Bonaventura, Brian Goldner and Stephen Davis |
แหล่งข้อมูลอื่น

เว็บไซต์หลัก
จีนแผ่นดินใหญ่

| จีนแผ่นดินใหญ่ 中国大陆 / 中國大陸 |
| --- | --- |
แผนที่ของจีนแผ่นดินใหญ่ (พื้นที่เน้นดังที่แสดงไว้ด้านบน) หมายถึงดินแดนภายใต้การปกครองโดยตรงของสาธารณรัฐประชาชนจีน รวมถึงมณฑลไหหลำ และ โจวซาน
เมืองใหญ่สุด: เซี่ยงไฮ้ ปักกิ่ง ฉงชิ่ง เทียนจิน กว่างโจว เชินเจิ้น
ภาษาราชการ: ภาษาจีนมาตรฐาน
กลุ่มชาติพันธุ์ : 91.1% ชาวฮั่น 8.9% อื่น ๆ
เดมะนิม: ชาวจีน
พื้นที่
• รวม: 9,596,961 ตารางกิโลเมตร (3,705,407 ตารางไมล์)
ประชากร
• สำมะโนประชากร 2019: 1,400,050,000
• ความหนาแน่น: 147 ต่อตารางกิโลเมตร (380.7 ต่อตารางไมล์)
สกุลเงิน: เหรินหมินปี้ (RMB)
เขตเวลา: UTC+8 (เวลามาตรฐานจีน)
ขับรถด้าน: ขวามือ
รหัสโทรศัพท์: +86
รหัส ISO 3166: CN
โดเมนบนสุด: .cn .中国 .中國
ปัจจุบันเป็นส่วนหนึ่งของ: สาธารณรัฐประชาชนจีน
จีนแผ่นดินใหญ่ (อังกฤษ: mainland China) เป็นคำศัพท์ทางภูมิรัฐศาสตร์ที่ใช้เรียกดินแดนที่อยู่ภายใต้การปกครองโดยตรงของรัฐบาลพรรคคอมมิวนิสต์แห่งสาธารณรัฐประชาชนจีนภายหลังสงครามกลางเมืองจีน คำดังกล่าวได้หมายความรวมถึงเกาะต่าง ๆ เช่น เกาะไหหลำ เกาะชงหมิง เกาะโจวชาน แม้เกาะเหล่านั้นจะอยู่นอกชายฝั่งแผ่นดินใหญ่ก็ตาม โดยทั่วไปแล้ว ดินแดนที่ไม่นับรวมอยู่ในจีนแผ่นดินใหญ่ได้แก่
เขตบริหารพิเศษแห่งสาธารณรัฐประชาชนจีน ซึ่งถือว่าเป็นเขตการปกครองหนึ่งของสาธารณรัฐประชาชนจีน แต่มีระบบรัฐบาล ศาล และระบบทุนนิยม ที่แตกต่างจากแผ่นดินใหญ่:
ฮ่องกง ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของบริเตน
มาเก๊า ดินแดนกึ่งภาวะพึ่งพิงภายใต้สาธารณรัฐประชาชนจีน ในอดีตเคยเป็นอาณานิคมของโปรตุเกส
ดินแดนที่อยู่ภายใต้การปกครองของสาธารณรัฐจีน (ไต้หวัน) รวมถึงเกาะไต้หวันและเผิงหูในช่องแคบไต้หวัน หมู่เกาะจินเหมิน หมาจู่ และอูชิวนอกชายฝั่งฝูเจี้ยน
คำศัพท์นี้มีการใช้อย่างแพร่หลายในดินแดนข้างต้น และถึงในนานาชาติ รวมถึงชุมชนจีนโพ้นทะเล
จีทีเอชออนแอร์

| --- | --- |
ประเทศ:  ไทย
พื้นที่แพร่ภาพ:  ประเทศไทย
เครือข่าย: โทรทัศน์ที่ไม่ใช้คลื่นความถี่
สำนักงานใหญ่: 92/11 ซอยทวีสุข ถนนสุขุมวิท 31 (สวัสดี) แขวงคลองตันเหนือ เขตวัฒนา กทม.
แบบรายการ
ระบบภาพ: 576ไอ (16:9 คมชัดมาตรฐาน)
ความเป็นเจ้าของ
เจ้าของ: จีเอ็มเอ็มมีเดีย จีทีเอช จีเอ็มเอ็มแซต
บุคลากรหลัก: ไพบูลย์ ดำรงชัยธรรม สายทิพย์ มนตรีกุล ณ อยุธยา วิสูตร พูลวรลักษณ์ จินา โอสถศิลป์
ช่องรอง: แบงแชนเนล แฟนทีวี
ประวัติ
เริ่มออกอากาศ: 24 พฤษภาคม พ.ศ. 2554
ยุติออกอากาศ: 31 ธันวาคม พ.ศ. 2558
ชื่อเดิม: เพลย์แชนเนล (2554-2556) เพลย์-จีทีเอชออนแอร์ (กันยายน-ตุลาคม 2556)
ลิงก์
เว็บไซต์: www.gthonair.com
ออกอากาศ

เคเบิลทีวี
ซีทีเอช: ช่อง 107
ทีวีดาวเทียม
จีเอ็มเอ็มแซต: ช่อง 44
พีเอสไอ: ช่อง 170
ดีทีวี: ช่อง 52
ไดนาแซต: ช่อง 61
บิ๊กโฟร์: ช่อง 144
สื่อสตรีมมิง
3BB: ช่อง 61
TOT-IP: ช่อง 101
 
จีทีเอช ออน แอร์ (อังกฤษ: GTH On Air เริ่มใช้ชื่อปัจจุบันตั้งแต่ 1 พฤศจิกายน พ.ศ. 2556) ชื่อเดิม: เพลย์ แชนแนล (Play Channel) และ เพลย์-จีทีเอช ออน แอร์ (Play-GTH On Air) เป็นช่องโทรทัศน์ผ่านดาวเทียม ซึ่งนำเสนอรายการบันเทิงต่างๆ รวมถึงภาพยนตร์ หรือละครชุดจากจีทีเอช และสกู๊ปเบื้องหลังการถ่ายทำผลงานดังกล่าว ซึ่งบริษัท จีเอ็มเอ็ม แกรมมี่ จำกัด (มหาชน) ผลิตร่วมกับ บริษัท จีเอ็มเอ็ม ไท หับ จำกัด (จีทีเอช) และนิตยสารอิมเมจ ในนาม บริษัท จีทีเอช ออนแอร์ จำกัด ซึ่งเริ่มทดลองออกอากาศ เมื่อวันที่ 16 พฤษภาคม พ.ศ. 2554 และออกอากาศจริงเมื่อวันที่ 24 พฤษภาคม ปีเดียวกัน ซึ่งพร้อมกับช่องเจเคเอ็น แชนแนล (JKN Channel) และเจเอสแอล แชนแนล (JSL Channel) และมีคำขวัญว่า "จีทีเอช ออนแอร์ ช่องบันเทิงคุณภาพ จากค่ายหนังอารมณ์ดี จีทีเอช"
ช่องจีทีเอชออนแอร์ ออกอากาศผ่านระบบดาวเทียม ไทยคม 5 ระบบซี-แบนด์ ความถี่ 3760 ระดับสัญญาณ (Symbol Rate) 30000 แนวการรับ แนวนอน และระบบเคยู-แบนด์ ความถี่ 12272 ระดับสัญลักษณ์ (Symbol Rate) 30000 แนวการรับ แนวตั้ง โดยสำหรับกล่องรับสัญญาณดาวเทียม ของจีเอ็มเอ็มแซต จะเป็นช่องหมายเลข 11 และ 316 ต่อมาตั้งแต่วันที่ 1 พฤศจิกายน พ.ศ. 2556 ทดลองออกอากาศในระบบโทรทัศน์ความละเอียดสูง (เอชดี) ผ่านกล่องรับสัญญาณดาวเทียม จีเอ็มเอ็มแซต-เอชดี ทางช่องหมายเลข 409 พร้อมทั้งเข้ารหัสสัญญาณ เพื่อป้องกันไม่ให้กล่องรับสัญญาณดาวเทียมอื่นๆ สามารถรับชมได้ ซึ่งต้องถอดรหัสสัญญาณก่อน จึงรับชมได้ตามปกติ แต่ยุติการออกอากาศระบบเอชดี ตั้งแต่วันที่ 1 มกราคม พ.ศ. 2558 เนื่องจากหมดสัญญาเช่าคลื่นความถี่
จิ้งจอกแร็กคูน

| จิ้งจอกแร็กคูน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Canidae
สกุล:: Nyctereutes Temminck, 1839
สปีชีส์:: N.  procyonoides
ชื่อทวินาม
Nyctereutes procyonoides (Gray, 1834)

ชนิดย่อย
 6 ชนิดย่อย (ดูในรายละเอียด)

แผนที่แสดงการกระจายพันธุ์ของจิ้งจอกแร็กคูน (สีแดง-ยุโรป, สีน้ำเงิน-เอเชียตะวันออก)
ชื่อพ้อง
 Canis procyonoides Gray, 1834  Canis viverrinus Temminck, 1838
จิ้งจอกแร็กคูน (อังกฤษ: raccoon dog) เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Nyctereutes procyonoides อยู่ในวงศ์  Canidae อันเป็นวงศ์เดียวกับสุนัข  จัดเป็นสิ่งมีชีวิตชนิดเดียวในสกุล Nyctereutes ที่ยังดำรงสายพันธุ์อยู่
ลักษณะและพฤติกรรม

มีรูปร่างหน้าตาคล้ายแร็กคูนที่มีขนาดใหญ่ ขนตามลำตัวค่อนข้างยาว มีสีเทาเข้ม ลักษณะเด่นคือ มีสีดำคาดที่หน้าดูคล้ายหน้ากาก มีแถบสีน้ำตาลปนดำพาดจากไหล่ถึงขาหน้า ขนหางค่อนข้างยาวและฟูดูคล้ายหางของกระรอก บริเวณปลายหางมีสีดำ มีความยาวลำตัวและหัว 50-60 เซนติเมตร ความยาวหาง 18 เซนติเมตร น้ำหนัก 7.5 กิโลกรัม มีการกระจายพันธุ์กว้างขวาง โดยพบตั้งแต่ทวีปยุโรป, รัสเซีย, ภาคตะวันออกของจีน, ญี่ปุ่น และตอนเหนือของเวียดนาม โดยมักอาศัยอยู่ตามป่าที่มีแหล่งน้ำหรือบริเวณหุบเขา มีพฤติกรรมในการรวมฝูงเป็นครอบครัวแบบผัวเดียวเมียเดียว อาหารหลักได้แก่ ผลไม้, แมลง และสัตว์ฟันแทะขนาดเล็ก นก และไข่นก มักออกหากินในเวลากลางคืน และมีพฤติกรรมที่แปลก คือ ไม่ค่อยกระดิกหางเหมือนสัตว์ชนิดอื่น ๆ
ชนิดย่อย

จิ้งจอกแร็กคูน มีชนิดย่อยทั้งหมด 6 ชนิด ได้แก่
N. p. koreensis Mori, 1922 พบในเกาหลี
N. p. orestes Thomas, 1923 พบในมณฑลยูนนาน
N. p. ussuriensis Matschie, 1907 พบในตอนใต้ของไซบีเรีย
N. p. albus Beard, 1904 พบในฮอกไกโด
N. p. viverrinus Temminck, 1838 พบทั่วไปในญี่ปุ่น
N. p. procyonoides (Gray, 1834)  พบทั่วไปในทวีปเอเชีย
แหล่งข้อมูลอื่น

ข้อมูลที่เกี่ยวข้องกับ Nyctereutes procyonoides ที่วิกิสปีชีส์
จีดีแอนด์ท็อป

| จีดี&ท็อป |
| --- | --- |
จากซ้ายไปขวา:ท็อป, จีดรากอน
ข้อมูลพื้นฐาน
ที่เกิด: โซล, เกาหลีใต้
แนวเพลง: เคป็อป, ฮิปฮอป
ช่วงปี: ค.ศ.2010–ปัจจุบัน
ค่ายเพลง: วายจีเอนเตอร์เทนเมนต์

สมาชิก:  ท็อป  จี-ดรากอน 
จีดี&ท็อป (อังกฤษ: GD&TOP) เป็นดูโอสัญชาติเกาหลีใต้ที่ก่อตั้งโดยวายจีเอนเตอร์เทนเมนต์ ในปี2010 ประกอบด้วยสมาชิกคือ ท็อป, จี-ดรากอน แร็ปเปอร์ของวงบิกแบง
สมาชิก

ท็อป/ ชเว ซึงฮยอน Choe Seung-hyeon 최승현
จี-ดรากอน/ ควอน จียง  Kwon Ji-yong 권지용
รางวัลและการเสนอชื่อเข้าชิง

| ปี | รางวัล | แนว | ผล |
| --- | --- | --- | --- |
| 2011 | Melon Music Awards | แร็ป/ฮิปฮอป | ชนะ |
จีโนมิกส์

จีโนมิกส์ (อังกฤษ: Genomics) เป็นการศึกษาจีโนม (genome) ทั้งหมดของสิ่งมีชีวิต สาขาวิชานี้เกี่ยวข้องกับความพยายามจะค้นหาลำดับดีเอ็นเอ (DNA sequence) ทั้งหมดของสิ่งมีชีวิตและการทำแผนที่พันธุศาสตร์ (genetic mapping) สาขาวิชานี้ยังรวมถึงการศึกษาปรากฏการณ์ภายในจีโนม (intragenomic phenomena) เช่น อภิชาตพันธุ์ (heterosis) , การกดการหลั่ง (epistasis) , การที่ยีนเพียงโลกัสเดียวควบคุมลักษณะหลายลักษณะ (pleiotropy) และปฏิสัมพันธ์อื่นๆ ระหว่างโลคัสและอัลลีลภายในจีโนม
ในทางกลับกัน การศึกษาหน้าที่การทำงานและบทบาทของยีนเดี่ยวหนึ่งยีน ซึ่งเป็นการวิจัยทางชีววิทยาและทางการแพทย์ในปัจจุบันที่ทำกันโดยทั่วไปในทุกวันนี้ และการมุ่งเน้นไปเฉพาะด้านอณูชีววิทยา (molecular biology) ไม่ใช่ความหมายของจีโนมิกส์ แต่จีโนมิกส์มีจุดประสงค์เพื่อวิเคราะห์ข้อมูลทางพันธุศาสตร์ วิถี และหน้าที่เพื่อจะทำความเข้าใจผล ตำแหน่ง และการตอบสนองต่อเครือข่ายในจีโนมทั้งหมด